Mfumo na vatirhi va wona va fanele ku endla migingiriko ya vona hi ndlela leyi nga erivaleni eka vaaki. Mfumo lowu nga erivaleni wu khoma tinhlengeletano ta vaaki no pfumelela vaaka-tiko leswaku va nghenelela. Wu pfumelela vateki va mahungu na vanhu ku kuma mahungu hi mayelana na swiboho hi ndlela yo olova no kala wu nga tumbeti leswaku i mani loyi a endleke xiboho na leswaku hikwalaho ka yini swi ri tano. Zwane u rhange hi ku miyelanyana, a honolele Mabasa mahlo. Endzhaku ka sweswo, Zwane u kongome xitulu lexi a a xi rahile, a vuya na xona ekusuhi na tafula. A tshama. Ku nga si hela nkarhi malume wa Misaveni o ta a vuyile a ri na Makwakwa. Vo teka mana wa xijahatana, va n'wi tsutsumisela exibedhlele. Xijahatana xo sarisa sweswo. Endzhaku ka nkarhi xijahatana xo twa movha wa Makwakwa wu yima. Ku xika Makwakwa a ri yexe. A fika a gongondza. Xijahatana xi tsutsumela enyangweni."Mana wa wena va n'wi 'admitile' jaha ra mina. Malume wa wena u te ndzi ku tivisa.""Na malume va sale kwale xibedhlele""E-e, ndzi vuyile na yena. Ndzi hundze ndzi n'wi siya le kaya ka yena. U te a nga ka a nga ha fiki haleno.""Hi swona!" Xi vula xi langutile ehansi, xi lumile na nomo wa le hansi. Makwakwa a xi languta. A swi vona leswaku a a fanela ku vula swin'wana. A xi vukarha. A xi bambatela nhlana."Vana wanuna mufana wa mina! Vana wanuna!"Xijahatana xi pfumela hi nhloko. Ku ku whi-nkarhinyana. Makwakwa o vona leswaku a ku nga ha ri na lexi a nga yimela xona, o kakatsuku, a famba. Mufana o sala yexe evusikwini bya munyama lowukulu swonghasi?